NARIADENIE KOMISIE (ES) č. 1465/2004
zo 17. augusta 2004
o trvalom povolení doplnkovej látky v krmivách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o prídavných látkach do krmív (1), najmä na jej články 3 a 9d ods. 1,
keďže:
(1)
Smernica 70/524/EHS ustanovuje, že sa do obehu nemôže uviesť žiadna doplnková látka pokiaľ jej nebolo udelené povolenie spoločenstva. Doplnkové látky uvedené v časti II prílohy C k uvedenej smernici môžu byť povolené bez časového obmedzenia za predpokladu splnenia určitých podmienok.
(2)
Používanie enzýmového prípravku zo 6-fytázy produkovanej kmeňom Aspergillus oryzae (DSM 11857) bolo prvýkrát dočasne povolené nariadením Komisie (ES) č. 1353/2000 (2) pre kurčatá na výkrm, nosnice, morky na výkrm, ciciaky a ošípané na výkrm a nariadením Komisie (ES) č. 261/2003 (3) pre prasnice.
(3)
K žiadosti o povolenie tohto prípravku bez časového obmedzenia boli doložené nové údaje. Hodnotenie ukazuje, že podmienky stanovené v smernici 70/524/EHS pre takéto povolenie boli splnené.
(4)
Preto by sa malo použitie tohto prípravku povoliť bez časového obmedzenia za podmienok uvedených v prílohe.
(5)
Hodnotenie tohto prípravku ukazuje, že by sa mali vyžadovať určité postupy na ochranu pracovníkov pred vystavením účinku doplnkovej látky uvedenej v prílohe. Takáto ochrana by sa mala zabezpečiť uplatnením smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (4).
(6)
Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Prípravok patriaci do skupiny „Enzýmy“, ktorý je uvedený v prílohe, sa povoľuje na používanie bez časového obmedzenia ako doplnková látka vo výžive zvierat za podmienok stanovených v uvedenej prílohe.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. augusta 2004